CELEX: 52012PC0288
Language: mt
Date: 2012-06-14
Title: Proposta għal DEĊIŻJONI TAL-KUNSILL li testendi l-perjodu ta' applikazzjoni tal-miżuri stipulati għar-Repubblika tal-Ginea bid-Deċiżjoni 2011/465/UE u li temenda dik id-Deċiżjoni

IL-KUMMISSJONI EWROPEA

                                                   Brussell, 14.6.2012
                                                   COM(2012) 288 final

                                                   2012/0151 (NLE)

                                       Proposta għal

                               DEĊIŻJONI TAL-KUNSILL

                 li testendi l-perjodu ta' applikazzjoni tal-miżuri stipulati
     għar-Repubblika tal-Ginea bid-Deċiżjoni 2011/465/UE u li temenda dik id-Deċiżjoni

MT                                                                                       MT
 ---pagebreak---                                MEMORANDUM TA’ SPJEGAZZJONI

     F'Lulju 2011 il-Kunsill tal-Unjoni Ewropea illaxka l-miżuri xierqa stabbiliti f'Lulju 2009
     għall-Ginea, b'rikonoxximent tal-progress li sar lejn ritorn lejn stat irregolat mill-kostituzzjoni
     mill-inawgurazzjoni tal-President Alpha Condé wara elezzjonijiet demokratiċi. Madanakollu
     l-Kunsill fakkar li t-tranżizzjoni tkun kompluta biss ladarba jkunu saru elezzzjonijiet
     parlamentari ħielsa u trasparenti.

     Id-Deċiżjoni tal-Kunsill 2011/465/UE tiskadi fid-19 ta' Lulju 2012. Id-Deċiżjoni tistipula li l-
     ewwel pass importanti huwa li jkunu jistgħu jiġu ffirmati d-Dokument Strateġiku għall-Pajjiż
     tal-għaxar FEŻ u l-Programm Inidikattiv Nazzjonali (DSP/PIN) ladarba jkunu ffinalizzati u
     ladarba l-awtoritajiet kompetenti tal-Ginea jaddottaw u jippreżentaw skeda dettaljata (dati u
     stadji preliminari/operazzjonijiet preparatorji) biex isiru elezzjonijiet parlamentari sal-aħħar
     tal-2011. Evalwazzjoni teknika tal-proġetti u l-programmi pprovdut għalihom fid-DSP/PIN
     tista' wkoll issir u fondi mill-għaxar FEŻ għall-appoġġ dirett lill-poplu jistgħu jkunu rilaxxati.
     Madanakollu, ir-rilaxx tal-fondi li jifdal mill-għaxar FEŻ allokat għall-Ginea jiddependi mit-
     tieni pass importanti, li huwa t-twettiq ta' elezzjonijiet parlamentari trasparenti u ħielsa.

     L-ebda wieħed minn dawn il-passi importanti ma ntlaħaq s'issa. Id-data biex isiru l-
     elezzjonijiet għadha ma ġietx iffissata, minkejja bosta impenji mill-President Condé biex
     jorganizza l-elezzjonijiet malajr kemm jista' ikun. Il-missjoni ta' monitoraġġ imwettqa skont l-
     Artikolu 96 fit-28 u d-29 ta' Frar 2012 stabbiliet li l-kundizzjonijiet biex jitneħħew il-miżuri
     xierqa kienu għadhom mhux milħuqa.

     Minħabba li t-tħejjijiet għall-elezzjonijiet parlamentari waqgħu lura sew u ladarba s-
     sitwazzjoni fuq il-post ma nbidlitx b'mod sinifikanti minn Lulju 2011 (id-data tad-Deċiżjoni
     tal-Kunsill 2011/465/UE), il-Kummissjoni temmen li l-perjodu għall-applikazzjoni tal-miżuri
     xierqa għandu jkunu estiż u l-iskadenza biex issir l-elezzjoni parlamentari tkun posposta sal-
     aħħar tal-2012.

     Konklużjoni:

     Il-Kunsill huwa mitlub japprova l-abbozz tad-Deċiżjoni tal-Kunsill li testendi l-perjodu tal-
     applikazzjoni    tal-miżuri   xierqa    stipulati   għar-Repubblika        tal-Ginea    bid-
     Deċiżjoni 2011/465/UE.

MT                                                   2                                                     MT
 ---pagebreak---                                                                  2012/0151 (NLE)

                                                  Proposta għal

                                        DEĊIŻJONI TAL-KUNSILL

                     li testendi l-perjodu ta' applikazzjoni tal-miżuri stipulati
         għar-Repubblika tal-Ginea bid-Deċiżjoni 2011/465/UE u li temenda dik id-Deċiżjoni

     IL-KUNSILL TAL-UNJONI EWROPEA,

     Wara li kkunsidra t-Trattat dwar il-Funzjonament tal-Unjoni Ewropea,

     Wara li kkunsidra l-Ftehim ta’ Sħubija bejn il-membri tal-Grupp ta’ Stati Afrikani, tal-
     Karibew u tal-Paċifiku, min-naħa waħda, u l-Komunità Ewropea u l-Istati Membri tagħha,
     min-naħa l-oħra, iffirmat f’Cotonou fit-23 ta’ Ġunju 20001 u rivedut f’Ouagadougou, il-
     Burkina Faso, fit-22 ta’ Ġunju 20102 (minn hawn 'il quddiem imsejjaħ il-'Ftehim ta'
     Cotonou'), u partikolarment l-Artikolu 96 tiegħu,

     Wara li kkunsidra l-Ftehim Intern dwar il-miżuri li għandhom jittieħdu u l-proċeduri li
     għandhom ikunu segwiti għall-applikazzjoni tal-Ftehim ta’ Cotonou3, u b'mod speċjali l-
     Artikolu 3 tiegħu,

     Waqt li kkunsidraw il-proposta mill-Kummissjoni,

     Billi:

     (1)      Id-Deċiżjoni 2011/465/KE tat-18 ta' Lulju 20114 tistipula miżuri xierqa għall-Ginea
              skont l-Artikolu 96 tal-Ftehim ta' Sħubija AKP-KE.

     (2)      Id-Deċiżjoni 2011/465/UE teħtieġ li ż-żewġ passi importanti jintlaħqu qabel ma tkun
              tista' terġa' tibda l-koperazzjoni mal-Ginea skont l-għaxar Fond Ewropew għall-
              Iżvilupp (l-għaxar FEŻ), jiġifieri: li titfassal u tkun adottata skeda dettaljata (dati u
              stadji peliminari /operazzjonijiet preliminari) mill-awtoritajiet kompetenti sabiex isiru
              l-elezzjonijiet parlamentari sal-aħħar tal-2011, u li jsiru elezzjonijiet parlamentari
              ħielsa u trasparenti.

     (3)      Sal-lum l-ebda minn dawn il-kundizzjonijiet ma ġiet sodisfatta.

     (4)      Għaldaqstant huwa neċessarju li jkun estiż il-perjodu tal-applikazzjoni tal-miżuri
              xierqa stipulati fid-Deċiżjoni 2011/465/UE u li tkun posposta l-iskadenza stipulata
              f'dawn il-miżuri biex isiru l-elezzjonijiet parlamentaru sal-aħħar tal-2012,

     1
              ĠU L 317, 15.12.2000, p. 3.
     2
              ĠU L 287, 04.11.2010, p. 3.
     3
              ĠU L 317, 15.12.2000, p.376, emendat permezz tal-ĠU L 247, 09.09.2006, p.48
     4
              ĠU L 195, 27.7.2011, p. 2.

MT                                                       3                                                MT
 ---pagebreak---      ADOTTA DIN ID-DEĊIŻJONI:

                                                 Artikolu 1

     Il-perjodu ta' validità tad-Deċiżjoni tal-Kunsill 2011/465/UE tat-18 ta' Lulju 2011 huwa estiż
     bi 12-il xahar. Għal dak il-għan, id-deċiżjoni hija emendata kif ġej:

     fl-Artikolu 3, id-data "id-19 ta' Lulju 2012" tinbidel bid-data "id-19 ta' Lulju 2013";

     - fl-Impenji tal-Imsieħba fl-Anness, l-iskadenza mogħtija fl-impenji mill-Ginea biex isiru l-
     elezzjonijiet parlamentari hi estiża sal-aħħar tal-2012.

                                                 Artikolu 2

     L-ittra fl-Annes ma' din id-Deċiżjoni tkun indirizzata lill-awtoritajiet tal-Ginea.

                                                 Artikolu 3

     Din id-Deċiżjoni għandha tidħol fis-seħħ fid-data tal-adozzjoni tagħha.

     Magħmul fi Brussell,

     Għall-Kunsill
     Il-President

MT                                                   4                                                MT
 ---pagebreak---                                                 ANNESS

     Lill-President u lill-Prim Ministru tar-Repubblika tal-Ginea

     Sinjuri,

     Waqt li jesprimi s-sodisfazzjoni għall-progress li sar mir-Repubblika tal-Ginea biex tirritorna
     lejn stat irregolat mill-kostituzzjoni wara l-konklużjoni paċifika tal-elezzjonijiet presidenzjali
     fl-2010 u l-inawgurazzjoni ta' President u gvern ċivili leġittimi, f'Lulju 2011 il-Kunsill tal-
     Unjoni Ewropea, illaxka l-miżuri xierqa stipulati għall-Ginea.

     Fid-Deċiżjoni 2011/465/UE tat-18 ta' Lulju 2011, il-Kunsill speċifika li l-koperazzjoni mal-
     Ginea skont l-għaxar Fond Ewropew għall-Iżvilupp (FEŻ) tista' terġa' tibda f'żewġ stadji,
     skont il-progress li jsir lejn elezzjonijiet parlamentari ħielsa u trasparenti sal-aħħar tal-2011.

     Il-Kunsill tal-Unjoni Ewropea jħoss li l-ebda minn dawn il-kundizzjonijiet ma kienet
     issodisfata sal-lum u għalhekk iddeċieda, min-naħa, li jestendi l-perjodu ta' applikazzjoni tal-
     miżuri xierqa stipulati fid-Deċiżjoni tal-Kunsill 2011/465/UE, u min-naħa l-oħra, li jipposponi
     l-iskadenza biex isiru l-elezzjonijiet parlamentari sal-aħħar tal-2012. In-nuqqas li tkun
     irrispettata din l-iskadenza jillimita l-possibiltajiet li jkunu impenjati fondi mill-għaxar FEŻ.

     Nixtiequ nfakkru l-importanza li l-Unjoni Ewropea torbot mat-twettiq ta' elezzjonijiet
     parlamentari kredibbli, ħielsa u trasparenti maljar kemm jista' jkun u f'kundizzjonijiet ottimali,
     sabiex jimmarkaw it-tmiem ta' tranżizzjoni fil-Ginea. L-Unjoni Ewropea tikkonferma l-
     impenn tagħha li tapoġġa l-organizzazzjoni ta' dawn l-elezzjonijiet.

     Sinjuri, niżguraw l-appoġġ tal-Unjoni Ewropea għall-isforzi tagħkom biex tiżguraw tkabbir
     ekonomiku sostenibbli u l-benesseri tal-poplu tal-Ginea.

     Għoddni dejjem tiegħek,

     Magħmul fi Brussell,

     Għall-Kunsill                                       Għall-Kummissjoni

     C. Ashton                                           A. PIEBALGS

     President                                           Kummissarju

MT                                                   5                                                    MT